钦定古今图书集成/明伦汇编/闺媛典/第033卷 > 叶妙清
## 钦定古今图书集成/明伦汇编/闺媛典/第033卷 > 叶妙清

按《钱塘县志》：“叶妙清，右卫千户荣女早丧母，躬浴其
尸，取浴水注瓮中，哭则饮之，茹素十馀年，坐卧俨若
有见。初，荣代伯氏戍彭城，永乐间，累征讨功，拜前官。
临殁语女曰：‘吾赴战阵，出万死得一官，今中道死，子
震幼且弱，族人利吾官者，行将不利于震。汝以女子
从一少后，母其若之何’？语未既，女哭应曰：‘请得侍我
母，长我弟，令嗣我父’。”勋终不从婚媾去，以遗父忧。荣
殁，媒氏至，辄峻拒之。伯子麟果欲夺震官，百计诱女
嫁，女，剪发碎面示志。旦则为震祈祐于神，勤女红，至
夜分不寝，以给衣食。竟育震成袭，终身不嫁。母王氏
守节，弘治间受旌，女独不及馀杭邹翰，为著《孝烈传》。